**Dijak dijaki - kulturna prireditev z dobrodelnim bazarjem**

**Predavalnica in avla Gimnazije Škofja Loka**

**1. december ob 18. uri**

Cilj projekta:

* čim več obiskovalcev, čim več zbranih sredstev za Gaudemaus
* medsebojno sodelovanje dijakov posameznega razreda
* razvijanje podjetniške kompetence
* večja prepoznavnost sklada Gaudeamus

Potek:

Šest oddelkov drugega letnika med seboj tekmuje, kdo bo zbral največ sredstev za naš sklad in kdo bo na prireditev privabil največ ljudi.

Nagrajen oddelek bo iz sklada Gaudeamus prejel nagrado v višini 300 €, ki jih bodo dijaki lahko porabili za neko dejavnost, pri kateri bodo vsi prisotni (zaključni izlet, London - ?).

**Kriteriji za izbor najbolj podjetnega razreda:**

1. Dijaki delijo potencialnim obiskovalcem barvne (vsak oddelek svoja barva) brezplačne vstopnice, ki jih delijo v tednu pred prireditvijo izven šole. Ob vstopu v predavalnico vsak obiskovalec odda vstopnico, ki jih na koncu prireditve preštejemo. Oddelek, ki je uspel zagotovil največ obiskovalcev (ki niso naši dijaki), dobi 6 točk, naslednji 5 točk, naslednji 4 točke ... in oddelek, ki je razdelil najmanj vstopnic, 1 točko.

Kart **ne** razdeljujejo otrokom oz. drugim dijakom in profesorjem.

1. Vsak razred dobi »stojnico« (veliko mizo iz jedilnice), ki jo opremi v skladu z izdelki, ki jih ponuja. Mesto stojnic in barve določi žreb, in sicer:

|  |  |  |  |  |
| --- | --- | --- | --- | --- |
| Stojnica 3 (zelena) | 2. š |  | Stojnica 4 (rumena) | 2. b |
| Stojnica 2 (oranžna) | 2. c | **avla** | Stojnica 5 (rdeča) | 2. d |
| Stojnica 1(vijoličasta) | 2. e |  | Stojnica 6 (modra) | 2. a |

Za stojnicami bo vsak razred dobil pano, ki ga bo lahko okrasil po svoje, se predstavil ... Vsaka stojnica dobi tudi električni podaljšek. Razredi, ki bi želeli kuhati, peči, cvreti ..., tega ne smejo početi v avli, ampak zunaj. O tem, kje in kako, naj se dogovorijo z ravnateljem.

1. Dijaki na prireditvi prodajajo različne izdelke, ki jih opremijo z logom Gaudeamusa. Lahko tudi zbirajo donacije. Pisne vloge za potencialne donatorje dobijo pri Saši. Izdelke, ki jih ne bodo uspeli prodati na prireditvi, lahko še v ponedeljek prodajajo v šoli učiteljem in dijakom. Prispevke zbiramo do ponedeljka, 4. 12., do 13. ure, ko bomo naredili obračun.

Vsoto, ki jo bo zbral posamezni razred, bomo delili s številom dijakov in tako dobili višino prispevka na dijaka. Razred, ki na dijaka zbere največ denarja, dobi 6 točk, naslednji 5, naslednji 4 ... točke in zadnji eno točko.

1. Točkovalo se bo tudi medsebojno sodelovanje, vnemo oziroma zagretost oddelka, izbirnost izdelkov in okrasitve stojnice ... To bomo člani komisije ocenjevali med potekom projekta. Tudi ta kategorija se bo točkovala s točkami od 6 do 1 točke. Člani komisije (Jože Bogataj, Irena Florjančič in Tanja Gartner) po posvetu razdelijo točke.
2. Dodatni 2 točki dobi razred, katerega geslo bo izbrano za letošnjo prireditev (tema je uravnoteženost) in oblikuje plakate. Gesla zbiramo do 17. novembra.
3. Po prireditvi dijaki pospravijo izdelke in dekoracijo ter odnesejo vse, kar v avlo ne sodi. Pokrbijo za odpadke (embalaža ...).
4. Najpomembnejše načelo je fair play. Če dijaki ravnajo nemoralno (goljufajo, zavajajo, nelojalno konkurirajo drugim razredom ...), izgubijo vse točke v določeni postavki. Namen projekta je **dobrodelnos**t, zato ne želimo zaostrovati tekmovalnosti. Dovolj priložnosti je, da se dijaki izkažejo s svojo ustvarjalnostjo, delavnostjo in prizadevnostjo.

Razglasitev rezultatov in podelitev nagrade ter torte za najboljši oddelek bo v torek, 5. 12. 2017, 5. šolsko uro (po malici) v predavalnici. Na razglasitev bodo povabljeni vsi oddelki z razredniki ter tudi ostali profesorji.

Zapisala Irena Florjančič